Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 677/14/8802	Košice I, 2.2.2015
EEČ : 2-63-63-2015

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:

obvinený XXXXX:

- vyhlásil, že spáchal skutok, za ktorý je trestne stíhaný a spočívajúci v tom, že v Košiciach - Ťahanovciach, dňa 27.11.2014 v čase od 18.00 hod. do 21.30 hod na ul. Jazvečej č. 63, 

 	- v kuchyni a obývačke domu, sa pod vplyvom alkoholu, po predchádzajúcich vulgárnych nadávkach, vyhrážal svojej manželke XXXXX, nar. XXXXX, bytom XXXXX - Ťahanovce, XXXXX, že ju zabije, preto menovaná v obave odišla do domu svojho syna Martina, ktorý býva v druhom dome vo dvore a zavolala políciu, kedy sa menovaný opätovne vyhrážal, že jej odrúbe sekerou hlavu a šiel do dielne po sekeru a vykrikoval, že keď prídu policajti tak ak im odrúbe hlavy, čím v nej svojimi hrozbami vzbudil dôvodnú obavu o jej život a zdravie a skutok spáchal na osobe blízkej.   

- poškodenej sa ospravedlnil, svoje konanie úprimne oľutoval a poškodená si neuplatnila žiadnu škodu voči obvinenému

- dňa 21.01.2015 zložil na účet pre zmier Krajskej prokuratúry v Košiciach, č.ú. 7000194644/8180 peňažnú sumu  určenú na všeobecné účely vo výške 100,- €, pričom 50% z tejto sumy je určených štátu na pomoc obetiam trestnej činnosti a ďalších 50% z tejto sumy je určených pre Vysokošpecializovaný odborný ústav geriatrický sv. Lukáša, v Košiciach, č.ú. 60131512/0200 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - Dargovských hrdinov pod spisovou značkou ORP-4447/TH-KE-2014.
- v kuchyni a obývačke domu, sa pod vplyvom alkoholu, po predchádzajúcich vulgárnych nadávkach, vyhrážal svojej manželke XXXXX, nar. XXXXX, bytom XXXXX - Ťahanovce, XXXXX, že ju zabije, preto menovaná v obave odišla do domu svojho syna Martina, ktorý býva v druhom dome vo dvore a zavolala políciu, kedy sa menovaný opätovne vyhrážal, že jej odrúbe sekerou hlavu a šiel do dielne po sekeru a vykrikoval, že keď prídu policajti tak ak im odrúbe hlavy, čím v nej svojimi hrozbami vzbudil dôvodnú obavu o jej život a zdravie a skutok spáchal na osobe blízkej.   

Odôvodnenie: 
Odôvodnenie:

	Uznesením povereného príslušníka PZ Obvodného oddelenia PZ XXXXX - Ťahanovce, sp. zn. ČVS:ORP-4447/TH-KE-2014 zo dňa 27.11.2014 bolo začaté trestné stíhanie a dňa 28.11.2014 bolo  vznesené obvinenie XXXXX pre prečin nebezpečné vyhrážanie podľa § 360 ods. 1, ods. 2 písm. b) Trestného zákona, na tom skutkovom základe, ako je to uvedené vo výrokovej časti tohto uznesenia. Obvinený spáchanie skutku priznal, uviedol okolnosti, za ktorých sa dostal do konfliktu so svojou manželkou. Priznanie obvineného bolo objektivizované výpoveďou poškodenej XXXXX, ktorá uviedla, že manžel bol pod vplyvom požitia alkoholických nápojov, začal jej nadávať a potom sa jej vyhrážal zabitím. 

Preskúmaním príslušného spisového materiálu som zistil, že v predmetnej trestnej veci sa koná o prečine, na ktorý Trestný zákon ustanovuje trest odňatia slobody, ktorého horná hranica trestnej sadzby neprevyšuje hranicu stanovenú v ustanovení § 220 ods. 1 Trestného poriadku.

Obvinený a poškodená uzavreli dňa 21.01.2015 dohodu o zmieri. 

Obvinený XXXXX slobodne, vážne, zrozumiteľne a určito vyhlásil, že spáchal skutok, za ktorý je trestne stíhaný, svoje konanie úprimne oľutoval a poškodenej sa ospravedlnil. 

Dňa 21.01.2015 obvinený zložil na účet pre zmier Krajskej prokuratúry v Košiciach č.ú. 7000197644/8180 peňažnú sumu vo výške 100,- €, ktorá bola rozdelená tak, ako je to uvedené vo výrokovej časti tohto uznesenia, pričom táto je primeraná závažnosti spáchaného trestného činu. Obvinený a poškodená s týmto spôsobom vybavenia predmetnej trestnej veci vyslovili súhlas.

Vzhľadom na povahu a závažnosť spáchaného trestného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, som dospel k záveru, že takýto spôsob rozhodnutia je dostačujúci a v súlade so zákonom.

Na základe vyššie uvedených skutočností som rozhodol tak, ako je to uvedené vo výrokovej časti tohto uznesenia.		

Poučenie: 
Proti tomuto uzneseniu sťažnosť nie je prípustná. (§ 185 ods.2 Tr. por.).

JUDr. Stanislav Pollák
prokurátor